Unionin yleisen tuomioistuimen tuomio (toinen jaosto) 23.4.2018 – CRM vastaan komissio

(asia T‑43/15)

(Suojattu maantieteellinen merkintä – Piadina Romagnola tai Piada Romagnola – Rekisteröintimenettely – Komission ja kansallisten viranomaisten välinen toimivallan jako – Tuotteen maineen ja maantieteellisen alkuperän välinen yhteys – Asetuksen (EY) N:o 1151/2012 5 artiklan 2 kohdan b alakohta – Komission suorittaman rekisteröintihakemuksen valvonnan laajuus – Asetuksen N:o 1151/2012 7 artiklan 1 kohdan f alakohdan ii alakohta, 8 artiklan 1 kohdan c alakohdan ii alakohta ja 50 artiklan 1 kohta – Sen, että kansallinen tuomioistuin on kumonnut eritelmän, vaikutukset komissiossa käytävään menettelyyn – Komission tutkimisvelvoite – Hyvän hallinnon periaate – Tehokas oikeussuoja)

1. Maatalous–Yhtenäinen lainsäädäntö–Maataloustuotteiden ja elintarvikkeiden maantieteellisten merkintöjen ja alkuperänimitysten suoja–Asetus N:o 1151/2012–Komission ja jäsenvaltioiden välinen toimivallan jako (Euroopan parlamentin ja neuvoston asetuksen N:o 1151/2012 johdanto-osan 58 perustelukappale ja 50 artikla) (ks. 34–37 kohta)

2. Maatalous–Yhtenäinen lainsäädäntö–Maataloustuotteiden ja elintarvikkeiden maantieteellisten merkintöjen ja alkuperänimitysten suoja–Asetus N:o 1151/2012–Suojattuihin maantieteellisiin merkintöihin sovellettavat vaatimukset–Mainetta koskeva vaatimus–Ulottuvuus (Euroopan parlamentin ja neuvoston asetuksen N:o 1151/2012 5 artiklan 2 kohdan b alakohta) (ks. 45–47 ja 49 kohta)

3. Maatalous–Yhtenäinen lainsäädäntö–Maataloustuotteiden ja elintarvikkeiden maantieteellisten merkintöjen ja alkuperänimitysten suoja–Asetus N:o 1151/2012–Rekisteröintimenettely–Komission velvollisuus selvittää rekisteröintiedellytysten täyttyminen–Ulottuvuus–Sen, että kansallinen tuomioistuin on kumonnut rekisteröintihakemukseen liitetyn eritelmän, vaikutusten arvioimatta jättämistä ei voida hyväksyä–Tutkimisvelvoitteen ja hyvän hallinnon periaatteen loukkaaminen (Euroopan parlamentin ja neuvoston asetuksen N:o 1151/2012 johdanto-osan 58 perustelukappale ja 50 artiklan 1 kohta) (ks. 67, 73–75, 85–88 ja 91 kohta)

4. Euroopan unionin oikeus–Periaatteet–Hyvän hallinnon periaate–Huolellisuusvelvoite–Ulottuvuus (Euroopan unionin perusoikeuskirjan 41 artikla) (ks. 69 ja 70 kohta)

5. Maatalous–Yhtenäinen lainsäädäntö–Maataloustuotteiden ja elintarvikkeiden maantieteellisten merkintöjen ja alkuperänimitysten suoja–Asetus N:o 1151/2012–Rekisteröinnin muuttamista tai peruuttamista koskevia menettelyjä ei voida soveltaa rekisteröintimenettelyssä hyvän hallinnon periaatteen vastaisesti tapahtuneiden puutteiden korjaamiseksi (Euroopan parlamentin ja neuvoston asetuksen N:o 1151/2012 53 ja 54 artikla) (ks. 82 kohta)

6. Maatalous–Yhtenäinen lainsäädäntö–Maataloustuotteiden ja elintarvikkeiden maantieteellisten merkintöjen ja alkuperänimitysten suoja–Asetus N:o 1151/2012–Rekisteröintimenettely–Komission velvollisuus selvittää rekisteröintiedellytysten täyttyminen–Ulottuvuus–Sen, että kansallinen tuomioistuin on kumonnut rekisteröintihakemukseen liitetyn eritelmän, vaikutusten arvioimatta jättäminen–Oikeutta tehokkaaseen oikeussuojaan ei ole loukattu (Euroopan unionin perusoikeuskirjan 47 artikla; Euroopan parlamentin ja neuvoston asetuksen N:o 1151/2012 49 artiklan 4 kohta) (ks. 98 ja 100–102 kohta)

7. Tuomioistuinmenettely–Oikeudenkäyntikulut–Tarpeettomasti tai haitantekona aiheutetut kulut–Toimielimen menettely, joka edistää riidan syntymistä (Unionin yleisen tuomioistuimen työjärjestyksen 135 artiklan 2 kohta) (ks. 105 ja 106 kohta)

Aihe

SEUT 263 artiklaan perustuva vaatimus siitä, että kumotaan nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin (Piadina Romagnola/Piada Romagnola (SMM)) 24.10.2014 annettu komission täytäntöönpanoasetus (EU) N:o 1174/2014 (Piadina Romagnola/Piada Romagnola (IGP)) (EUVL 2014, L 316, s. 3)

Ratkaisu

1) Kanne hylätään.

2) CRM srl vastaa kahdesta kolmasosasta omia ja Euroopan komission tästä menettelystä aiheutuneita oikeudenkäyntikuluja.

3) Komissio vastaa kolmasosasta omia ja CRM:lle tästä menettelystä aiheutuneita oikeudenkäyntikuluja.

4) CRM ja komissio vastaavat omista välitoimimenettelystä aiheutuneista oikeudenkäyntikuluistaan.